Source: http://povazska-bystrica.otvorene.sk/Members/redakcia/sud-kvoli-satirickej-basnicke-na-byvaleho-primatora-lackovica-bol-odroceny
Timestamp: 2018-07-22 10:41:58+00:00
Document Index: 13098074

Matched Legal Cases: ['Súd ', 'Súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', '§ 156', '§ 206']

Súd kvôli satirickej básničke na bývalého primátora Lackoviča bol odročený — Povazska Bystrica - Otvorene.sk
Nacházíte se zde: Úvod / Prispievatelia / redakcia / Súd kvôli satirickej básničke na bývalého primátora Lackoviča bol odročený
Kategorie: kauza novinárky Jany Teleki, legislatíva, krajský súd Trenčín, majetok mesta, súdne spory, monitoring médií, lokálne médiá, kauza POVBYT
http://www.24hod.sk/clanok-86023-Pojednavanie-s-novinarkou-Teleki-v-Trencine-odrocili.html
BRATISLAVA 28. augusta (SITA) - Okresný súd v Trenčíne odročil hlavné pojednávanie s bývalou novinárkou považskobystrického regionálneho týždenníka Aspekt Janou Teleki, ktorú súdia za hrubú urážku verejného činiteľa a ohováranie tlačou. Pre agentúru SITA to povedal hovorca trenčianskeho krajského súdu Roman Tarabus. Žaloba sa týka desať rokov starých článkov o údajných praktikách bývalého primátora Považskej Bystrice Ľuboša Lackoviča. Pojednávať sa bude znova 14. septembra, kedy súd predvolá jednu svedkyňu a poškodeného, ktorý sa nedostavil.
Podľa právneho zástupcu obžalovanej nemá trestné konanie vedené voči Teleki oporu v zákone. V tejto súvislosti bola podaná námietka, o ktorej zatiaľ súd nerozhodol. Píše to v stanovisku pre agentúru SITA novinárka. Sudca nerozhodol ani o pripustení dôkazov navrhovaných obžalovanou. Ako tvrdí Teleki, v konaní doposiaľ nevypočuli ani jedného svedka, ktorého navrhla obhajoba. Tarabus povedal, že obžalovaná navrhla vypočuť jedenásť svedkov, o jej návrhu ešte súd rozhodne.
Predmetom obžaloby sa stal článok, za ktorý má byť podľa prokuratúry Teleki zodpovedná ako šéfredaktorka, a satirická báseň z roku 1998, ktorú napísala priamo Teleki. Ako však vypovedala jedna svedkyňa, Teleki v tom čase vôbec šéfredaktorkou nebola. V oboch publikovaných materiáloch sa uvádza, že primátor praktizuje „hyenizmus“ v meste za priamej účasti svojej sestry. Lackovič údajne nehospodárne narábal s majetkom mesta a za mestské peniaze si nechal postaviť dom pre seba aj pre švagra Loduhu. Každý z trojice žiada stotisícové (3 319 €) odškodné za nepravdivý údaj, ktorý ohrozil vážnosť ich osôb.
Teleki sa bráni tým, že nebola v tom čase zodpovednou šéfredaktorkou, ale len konateľkou, ďalej že trestné stíhanie za satiru bolo už v roku 1999 skončené, pretože nešlo o trestný čin a že za satiru nemôže byť nik súdený. „To by potom satirici permanentne páchali trestnú činnosť,“ povedala na súde. Navyše paragraf „útoku na verejného činiteľa tlačou“ bol podľa nej v roku 2003 pre rozpor s ľudskými právami zrušený.
Teleki už namietala zaujatosť všetkých sudcov v Trenčianskom kraji, vec posúdi Najvyšší súd (NS) SR. Medzi poškodenými je totiž okrem exprimátora Lackoviča aj jeho sestra – predsedníčka Okresného súdu v Považskej Bystrici Helena Loduhová a jej manžel. Žaloba voči Teleki bola podaná v apríli 2001, odvtedy sa vecou zaoberalo už viacero sudcov.
Sobota 05.09.2009 16:35
Vytvorili sme na webe filtre na sledovanie dvoch dlhotrvajúcich káuz.
Prípad Jany Teleki, ktorú exprimátor Lackovič zažaloval za uverejnenie satirickej básničky:
http://povazska-bystrica.ot[…]in%C3%A1rky%20Jany%20Teleki
A prípad predaja 80% bytového podniku mesta - POVBYT-u:
http://povazska-bystrica.otvorene.sk/kauzy/povbyt
Preto sa v najnovších príspevkoch objavili niekoľko rokov staré články.
Neděle 06.09.2009 17:29
luboš a sestra to je mafia.s kopou penazi a sudnou mocou.nech ich peklo pohlti.
Neděle 06.09.2009 19:54
Ja si myslim, že Teleki nemá toľko peňazí ako Lackovič a tým pádom súd vyhrá Lackovič, aj keby mala Telekyová pravdu. A je to. Bodka. Teda punktum.
Pondělí 07.09.2009 11:59
to by bola tragedia-zajtra to môže stretnúť teba ...sloboda vyjadrovania,prejavu ...nikomu nesmie byť vzatá.V demokratickom a právnom štáte by L.L a sestra už dávno sedeli.
Úterý 08.09.2009 10:48
...aj spolu s pánom podnikateľom T. Toľko neuhradených faktúr,..atď.
Úterý 08.09.2009 10:41
Z textu jasne vyplýva že poškodených bolo viac. Ako môže redakcia tvrdiť, že na súdne pojednávanie sa nedostavil práve Lackovič???
Úterý 08.09.2009 23:15
Laco to zaplací a je to. Čo stým, len sa zmieric a prípadne niekoho nakopac v ri...Ale isto nie bývalého, na toho nemá nikto vážení.
Úterý 08.09.2009 23:34
Zdá sa že bývalý nie je moc na básničky, nepáčil sa mu rým básničky, teda rýmovačky. Jemu išli lepšie iné rýmovačky, a teraz mu pripisujú Pov-byt a iné sračk....
Úterý 08.09.2009 23:36
povbyt mu nepripisujú, povbyt si pripísal sám, pomocou poslancov hzds
stando bude musieť zamakať do volieb, aby sa mu aspoň trochu vyrovnal
Úterý 08.09.2009 23:35
Ja som počula od priameho svedka že Lackovič sa naozaj nedostavil. Takže aj keď to nevyplýva priamo z článku, je to tak. Loduhovci tuším tiež neprišli.
Středa 09.09.2009 09:11
Tak v tom prípade používajte termíny pravdepodobne, údajne alebo podľa slov xy...
Středa 09.09.2009 11:06
Tieto kauzy sa budú ťahať aj do daľšieho volebného obdobia, alebo ďaľších volebných období a pri "správnom" primátorovi sa to neskôr zmetie zo stola. Teda vlastne "udajne a tiež pravdepodobne" Vlastne beriem to čo som napisala späť, keď vidím za čo môže byť človek postavený pred súd.
Pátek 11.09.2009 20:55
Nedostavil sa Loduha,
Pátek 11.09.2009 22:16
Najvyšší súd rozhodol - 5Ndt 28/2008 - senát JUDr. Klimenta : Obžalovaná Jana Teleki je na Okresnom súde v Trenčíne na podklade podanej obžaloby trestne stíhaná pre tri skutky právne posúdené ako trestné činy útoku na verejného činiteľa podľa § 156 ods. 3 Tr. zák. účinného do 1.januára 2006 a v dvoch prípadoch aj v súbehu s trestným činom ohovárania podľa § 206 ods. 2 Tr. zák. účinného do 1.januára 2006.
.... v ľudskej reči od januára nie sú tieto § v platnosti....